Translate the text from Welsh to English.



 
Mae Llywodraeth Cymru am i gynghorau adeiladu llawer mwy o dai cyngor yn gyflym ac ar raddfa eang; fodd bynnag, maent yn wynebu’r un cyfyngiadau tra hysbys ar eu gallu i wneud hynny â’r rheini a wynebir gan adeiladwyr tai traddodiadol.


Er mwyn cyflenwi tai yn gyflym, bydd cynghorau’n cael eu hannog i ddefnyddio dulliau adeiladu modern, a fydd yn golygu bod modd iddynt adeiladu cartrefi o ansawdd gwell yn gynt nag sy’n bosibl drwy ddefnyddio dulliau traddodiadol. Bydd hyn yn eu galluogi i ddiwallu’r angen cynyddol am dai fforddiadwy ar draws y wlad.


Mae ystod y dulliau adeiladu modern yn amrywio o ddefnyddiau a thechnoleg newydd i weithgynhyrchu oddi ar y safle sydd naill ai yn disodli dulliau adeiladu  traddodiadol neu yn cael eu defnyddio ochr yn ochr â nhw.


Bydd y cyfleoedd sy’n dod yn sgil dulliau adeiladu modern hefyd yn dod â manteision newydd sylweddol i economi Cymru.


Er mwyn cefnogi busnesau Cymreig, mae Gweinidogion yn bwriadu gwneud yn siŵr y bydd y genhedlaeth newydd hon o gartrefi yn cael ei hadeiladu o ddefnyddiau sy’n asedau cenedlaethol, megis dur a phren o Gymru. Bydd hefyd ffocws ar ddefnyddio’r diwydiant dulliau adeiladu modern sy’n datblygu yng Nghymru er mwyn gweithio tuag at gyflawni uchelgeisiau cymdeithasol a moesegol, gan gynnwys datblygu sgiliau ac arbenigedd technegol arloesol yn y cymunedau hynny sydd wedi dioddef fwyaf yn sgil dirywiad y diwydiannau traddodiadol. Bydd buddsoddi hefyd yn gymorth i gwmnïoedd gyflogi gweithlu lleol.


Ymhlith y manteision eraill mae:


* creu swyddi newydd a datblygu’r sgiliau newydd sydd eu hangen i allu defnyddio dulliau adeiladu modern yn fwy, proses a fydd yn golygu newid sylfaenol yn y diwydiant adeiladu
* diweddaru sgiliau’r gweithlu adeiladu presennol
* denu newydd\-ddyfodiaid amrywiol o grwpiau ar y cyrion megis troseddwyr a phobl na fyddai o reidrwydd yn ystyried gyrfa mewn adeiladu traddodiadol megis menywod


Fel rhan o strategaeth newydd Dulliau Adeiladu Modern Llywodraeth Cymru ‘Ailddychmygu’r ffordd y caiff tai cymdeithasol eu hadeiladu yng Nghymru’, a gyhoeddir heddiw, mae Gweinidogion yn gwneud buddsoddiad mawr o £45 miliwn yn y diwydiant tai modiwlar yng Nghymru er mwyn sicrhau ei fod yn gallu cyflenwi’r genhedlaeth nesaf o dai cymdeithasol y mae eu hangen ar bobl.


Mae £20 miliwn ar gael i fusnesau dulliau adeiladu modern sydd eisiau adeiladu’r genhedlaeth nesaf o dai cymdeithasol, mewn partneriaeth â landlordiaid cymdeithasol yng Nghymru.  Bwriad y buddsoddiad hwn yw hybu’r farchnad, yn enwedig BBaCH, a’u helpu i ddatblygu seilwaith gweithgynhyrchu oddi ar y safle megis cadwynau cyflenwi, ffatrïoedd, a chanolfannau datblygu sgiliau a fydd yn diwallu anghenion y genhedlaeth nesaf o dai cymdeithasol yng Nghymru.


Mae £25 miliwn ychwanegol ar gael ar gyfer rownd 4 Rhaglen Tai Arloesol Llywodraeth Cymru, a fydd yn canolbwyntio ar dai arloesol wedi eu hadeiladu drwy ddefnyddio dulliau adeiladu modern.  

Mae’r strategaeth yn cefnogi uchelgais Llywodraeth Cymru i leihau allyriadau carbon o’r sector adeiladu tai. Mae hi hefyd o gymorth i’r broses o symud tuag at economi gylchol, gan y gallai defnyddio dulliau adeiladu modern leihau gwastraff adeiladu hyd at 70\-90%.


Gwelodd y Gweinidog Tai ddulliau adeiladu modern drosti ei hunan heddiw wrth iddi ymweld â’r cwmni SO Modular yng Nghastell\-nedd, cwmni sydd eisoes yn cyflenwi’r farchnad tai cymdeithasol yng Nghymru.  

Dywedodd y Gweinidog Tai, Julie James:



> Mae adeiladu mwy o gartrefi cymdeithasol a fforddiadwy yn flaenoriaeth allweddol i Lywodraeth Cymru. Dros y pedair blynedd diwethaf, mae’r Llywodraeth hon wedi buddsoddi £2 biliwn mewn tai newydd ar draws Cymru, fel rhan o’n huchelgais i ddarparu 20,000 o gartrefi fforddiadwy erbyn 2021\.
> 
> 
> Ond rydym yn awyddus i wneud mwy fyth. Ac rydym am adeiladu tai gwell.  Bydd y buddsoddiad sylweddol yr ydym yn ei wneud yn y diwydiant adeiladu modiwlar yn ein galluogi i wneud hynny.
> 
> 
> Mae’r adeg pan oedd dulliau adeiladu modern yn cael eu cysylltu â thai parod, dros dro, o ansawdd gwael, wedi hen fynd heibio; erbyn hyn mae’r diwydiant dulliau adeiladu modern yn cynhyrchu cartrefi fforddiadwy dymunol, o ansawdd da, sy’n arbed ynni y gall tenantiaid frolio amdanynt. Yn sicr rydym wedi symud o ‘Pre\-ffab’ i ‘Ab\-ffab’!
> 
> 
> Mae datblygu’r diwydiant dulliau adeiladu modern yng Nghymru yn cynnig cyfle gwych inni nid yn unig i adeiladu tai cymdeithasol newydd hyfryd ond hefyd i roi hwb cychwynnol i ddiwydiant newydd a fydd yn dod yn fwyfwy pwysig yn ein heconomi.


Cyhoeddir y strategaeth fel ymateb i argymhelliad gan Arolwg Llywodraeth Cymru o’r Cyflenwad Tai Fforddiadwy, a oedd yn nodi bod Dulliau Adeiladu Modern yn ffordd o gynyddu’r cyflenwad o dai yn gynt. 







Translation:


 
The Welsh Government wants councils to build far more Council homes at scale and at pace, however, they face the well\-documented capacity constraints faced by traditional house builders.


To deliver more homes quickly, councils will be encouraged to use modern methods of construction (MMC), which will help them build better quality homes faster than traditional methods allow, in order to meet the growing need for affordable housing across the country.


MMC includes various construction methods from new materials and technologies, to off\-site manufacturing, which either replace or complement traditional methods of construction.


MMC opportunities will also bring significant new benefits to the Welsh economy.


To back Welsh business, Ministers plan to help this next generation of homes to be built utilising national assets such as Welsh steel and Welsh timber. There will also be a focus on using the emerging MMC industry in Wales to pursue Welsh social and ethical ambitions, including developing skills and market\-leading technical expertise in communities hardest hit by the decline of traditional industries. Investment will also help firms invest in locally sourced labour.


Other benefits include:


* creating new jobs and developing the new skills required to accommodate greater use of MMC, which will represent a sea\-change in the construction industry
* upskilling the existing construction workforce
* attracting new and diverse entrants from marginalised groups such as offenders and those who wouldn’t necessarily consider careers in traditional construction such as women


As part of the Welsh Government’s new Modern Methods of Construction strategy ‘Reimagining social house building in Wales’, which is being published today, Ministers are making a major £45 million investment in the modular housing industry in Wales, to ensure it can deliver the next generation of social housing that people need.


£20 million is being made available for MMC businesses, who in partnership with Welsh social landlords, want to build the next generation of social housing. This investment is designed to help and encourage the market, especially SMEs, to develop off\-site manufacture (OSM) solutions such as supply chains, factories, skills development centres, that meet the needs of the next generation of social housing in Wales.


A further £25 million is being made available for round 4 of the Welsh Government’s Innovative Housing Programme, which will focus on innovative housing delivered through MMC.


The strategy supports the Welsh Government’s ambitions to reduce carbon emissions from the housing sector. It also supports move to a circular economy, as building with MMC could reduce construction waste by as much as 70\-90%.


The Housing Minister today witnessed MMC in action on a visit to SO Modular in Neath, who already supply the social housing market in Wales.


Housing Minister, Julie James said:



> Building more social and affordable homes is a key priority for the Welsh Government. Over the last 4 years, this Welsh Government has invested £2 billion in new housing across Wales, as part of our ambition to deliver 20,000 affordable homes by 2021\.
> 
> 
> But we want to build more. And we want to build better. The significant investment we’re making in the modular housing industry will enable us to do that.
> 
> 
> Gone are the days of MMC’s association with poor quality, temporary, pre\-fabricated housing; MMC now produces high quality, desirable and energy efficient affordable homes that tenants can be proud of. We have certainly moved from Pre\-Fab to Ab\-Fab!
> 
> 
> Developing the MMC industry in Wales presents us with a great opportunity to not only build beautiful new social housing, but also kick\-start a new industry that will become increasingly important for our economy.


The publication of the strategy is in response to a recommendation made by the Welsh Government’s Affordable Housing Supply Review, which identified Modern Methods of Construction as a way of more quickly increasing housing supply.